آغدنیزی‌نین لیبی ساحیل‌لریندا کئچیریلن عملیات‌لاردا، 241ی اوشاق 606 کؤچکون قورتاریلدی.
ایتالیان Rainews24 کانا‌لی‌نین خبرینه گؤره، آغدنیزین لیبی ساحیل‌‌لرینده قالان حیسه‌سینده آختارما -قورتارما فعالیت‌لرینه قاتیلان SOS Mediterranee آدلی غیری-حکومت تشکیلاتینا عایید آقواریوس گمیسی، سون 36 ساعتدا قورتاردیغی چوخ سایلی کؤچکونله بو گون ایتالیانین سیجیلیا آداسین‌داکی پالرمو شهرینه چاتیب.
قورتاریلان گؤچمنلرین چوخوندا یئترسیز قیدالانما سمپتوم‌لاری، سیلاح‌لی یارالاما ایزلری و باخیم‌سیزلیق گؤرولدوگو ایفاده ائدیلدی.
SOS Mediterranee ایتالیا مسئولو والریا کالاندرا، آغدنیزدکی اینسانی بحرانین پیسه گئتدیگینه دیقت چکرک،
لیبیدکی" عمومیتله مدافعه‌سیز و زوراکی‌لیق موحیطین‌دن قاچان‌لار. اعتبارلی آلترناتیو اولمادیغین‌دان دونیانین ان اؤلومجول دنیزینی کئچمه‌یه چالیشماق‌دان باشقا شانس‌لاری یوخدور". ایفاده‌لرینی ایستیفاده ائتدی.
ایتالیا ایله لیبی آراسیندا فوریه آییندا، قاچقین‌لارین لیبی‌دن آیریلما‌لاری‌نین قارشی‌سی‌نین آلینماسی نظرده توتولان موقاویله ایمضالانمیش و سیویل تشکیلات‌لاری، لیبی‌ده کؤچکون‌لری قورویا‌جاق بیر شرایط اولماماسی سببیله موقاویله‌نی تنقید ائتمیشدی.
